ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลสตรอเบอรี่สดจากเครือรัฐออสเตรเลียพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของผลสตรอเบอรี่สดนำเข้าเพื่อการค้าจากเครือรัฐออสเตรเลียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้าผลสตรอเบอรี่สดจากเครือรัฐออสเตรเลียดังต่อไปนี้ข้อ ๑ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้าผลสตรอเบอรี่สดจากเครือรัฐออสเตรเลียพ.ศ. ๒๕๕๖ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ชนิดพืชผลสตรอเบอรี่สด (strawberry, Fragaria ananassa)ข้อ ๔ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลสตรอเบอรี่สดจากเครือรัฐออสเตรเลียปรากฏตามเอกสารแนบท้ายประกาศนี้ข้อ ๕หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ เครือรัฐออสเตรเลีย คือ Department of Agriculture, Fisheries and Forestry ซึ่งต่อไปในประกาศนี้จะเรียกว่า DAFFข้อ ๖การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลสตรอเบอรี่สดมาจากเมืองท่าแห่งหนึ่งในเครือรัฐออสเตรเลียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๘ แหล่งปลูก๘.๑ผลสตรอเบอรี่สดต้องเป็นผลผลิตจากเครือรัฐออสเตรเลีย และมาจากสวนสตรอเบอรี่ที่ปลูกเพื่อการค้าซึ่งได้จดทะเบียนภายใต้ระบบที่DAFF ให้การรับรอง โดยที่ DAFF กำหนดให้เป็นแหล่งปลูกสตรอเบอรี่สำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๘.๒ผลสตรอเบอรี่สดเฉพาะจากแหล่งปลูกในรัฐต่อไปนี้ในเครือรัฐออสเตรเลียได้รับอนุญาตให้นำเข้ามาในราชอาณาจักรไทย๘.๒.๑ผลสตรอเบอรี่สดจากแปลงปลูกในพื้นที่ปลอดแมลงวันผลไม้ในรัฐทัสมาเนีย (Tasmania)๘.๒.๒ ผลสตรอเบอรี่สดจากแปลงปลูกนอกพื้นที่ปลอดแมลงวันผลไม้ในรัฐเวสเทิร์นออสเตรเลีย(Western Australia)ข้อ ๙ข้อกำหนดสำหรับสวน๙.๑สวนสตรอเบอรี่ทุกสวนในแหล่งปลูกสตรอเบอรี่ที่กำหนดไว้สำหรับส่งออกไปยังราชอาณาจักรไทยต้องจดทะเบียนDAFF ต้องดำเนินการสำรวจแบบติดตามศัตรูพืชเพื่อให้แน่ใจว่าผลสตรอเบอรี่สดปราศจากศัตรูพืชกักกันต้องมอบบันทึกรายละเอียดการจดทะเบียนสวนสตรอเบอรี่ให้แก่กรมวิชาการเกษตรเมื่อได้รับการร้องขอและต้องดำเนินการพิสูจน์การจดทะเบียนสวนสตรอเบอรี่ให้เสร็จสิ้นก่อนเริ่มการส่งออก๙.๒ เกษตรกรเจ้าของสวนสตรอเบอรี่ที่จดทะเบียนต้องปฏิบัติตามหลักเกษตรดีที่เหมาะสมในสวนสตรอเบอรี่โดยต้องรักษาความสะอาดสวนสตรอเบอรี่ และต้องมีการบริหารจัดการศัตรูพืชแบบผสมผสานหรือมีมาตรการอื่น ๆ ในการควบคุมศัตรูพืช ทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓ DAFF ต้องมอบข้อมูลแผนการบริหารจัดการศัตรูพืชในสวนสตรอเบอรี่ตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๐ข้อกำหนดสำหรับโรงบรรจุสินค้าหรือสถานที่จัดการสินค้าส่งออก๑๐.๑ DAFF ต้องจดทะเบียนและติดตามตรวจสอบโรงบรรจุสินค้าหรือสถานที่จัดการสินค้าส่งออกที่จะส่งออกผลสตรอเบอรี่สดไปยังราชอาณาจักรไทยต้องมอบบันทึกรายละเอียดการจดทะเบียนโรงบรรจุสินค้าหรือสถานที่จัดการสินค้าส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงบรรจุสินค้าหรือสถานที่จัดการสินค้าส่งออกให้เสร็จสิ้นก่อนเริ่มการส่งออก๑๐.๒โรงบรรจุสินค้าหรือสถานที่จัดการสินค้าส่งออกต้องนำผลสตรอเบอรี่สดมาจากสวนสตรอเบอรี่ที่จดทะเบียนซึ่งปลูกเพื่อการค้าจากแหล่งปลูกที่กำหนดเท่านั้นทั้งนี้เพื่อให้สามารถดำเนินการตรวจสอบย้อนกลับแหล่งที่มาของผลสตรอเบอรี่สดที่ส่งออกได้อย่างรวดเร็วโรงบรรจุสินค้าหรือสถานที่จัดการสินค้าส่งออกต้องเก็บบันทึกรายชื่อเกษตรกรเจ้าของสวนสตรอเบอรี่ซึ่งส่งผลสตรอเบอรี่สดออกไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๐.๓ โรงบรรจุสินค้าหรือสถานที่จัดการสินค้าส่งออกต้องจัดทำเอกสารมาตรฐาน กระบวนการดำเนินงาน ซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุผลสตรอเบอรี่สด๑๐.๔ DAFF ต้องดำเนินการตรวจสอบระบบของโรงบรรจุสินค้าหรือสถานที่จัดการสินค้าส่งออกก่อนจดทะเบียนโรงบรรจุสินค้าหรือสถานที่จัดการสินค้าส่งออกนั้นและต้องตรวจสอบระบบเป็นประจำทุกปีโรงบรรจุสินค้าหรือสถานที่จัดการสินค้าส่งออกต้องรับผิดชอบในการเก็บรักษาข้อมูลต่างๆ ทั้งหมด๑๐.๕การกำจัดศัตรูพืชด้วยวิธีรมด้วยสารรมก่อนส่งออกเพื่อกำจัดศัตรูพืชกักกันต้องดำเนินการภายในโรงบรรจุสินค้าหรือสถานที่จัดการสินค้าส่งออกที่จดทะเบียนเท่านั้น๑๐.๖การตรวจผลสตรอเบอรี่สดว่าปราศจากศัตรูพืชกักกันต้องดำเนินการภายในโรงบรรจุสินค้าหรือสถานที่จัดการสินค้าส่งออกที่จดทะเบียนเท่านั้นข้อ ๑๑ข้อกำหนดสำหรับแมลงซึ่งเป็นศัตรูพืชกักกัน๑๑.๑ ผลสตรอเบอรี่สดที่จะส่งออกไปยังราชอาณาจักรไทยต้องจัดการความเสี่ยงแมลงวันผลไม้ได้แก่ Mediterranean fruit fly (Ceratitis capitata) ด้วยวิธีการใดวิธีการหนึ่งดังนี้๑๑.๑.๑ ผลสตรอเบอรี่สดต้องมาจากแปลงปลูกในพื้นที่ปลอดแมลงวันผลไม้ หรือ๑๑.๑.๒ผลสตรอเบอรี่สดจากแปลงปลูกนอกพื้นที่ปลอดแมลงวันผลไม้ต้องกำจัดแมลงวันผลไม้ในผลสตรอเบอรี่สดด้วยวิธีรมด้วยสารรมเมทธิลโบรไมด์(Methyl bromide)ข้อ ๑๒ข้อกำหนดสำหรับพื้นที่ปลอดแมลงวันผลไม้๑๒.๑พื้นที่ปลอดแมลงวันผลไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๒๖ เรื่อง การสถาปนาพื้นที่ปลอดศัตรูพืชสำหรับแมลงวันผลไม้ชนิดต่าง ๆในวงศ์เทฟริติดี้ (Tephritidae)๑๒.๒การกำหนดพื้นที่ปลูกสตรอเบอรี่บริเวณใดในเครือรัฐออสเตรเลียให้เป็นพื้นที่ปลอดแมลงวันผลไม้นั้นDAFF ต้องแจ้งเป็นลายลักษณ์อักษรให้กรมวิชาการเกษตรทราบอย่างเป็นทางการต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ที่ได้รับการรับรองเป็นพื้นที่ปลอดแมลงวันผลไม้ซึ่งเป็นพื้นที่ปลูกสตรอเบอรี่ส่งออกไปยังราชอาณาจักรไทยพื้นที่ดังต่อไปนี้ในเครือรัฐออสเตรเลียเป็นพื้นที่ปลอดแมลงวันผลไม้สำหรับแมลงวันผลไม้lesser Queensland fruit fly (Bactrocera neohumeralis), Queensland fruit fly (Bactrocera tryoni) และMediterranean fruit fly ได้แก่๑๒.๒.๑ รัฐทัสมาเนีย๑๒.๒.๒ เขตริเวอร์รินา (Riverina district) ของรัฐนิวเซาท์เวลส์ประกอบด้วยเขตพื้นที่เหล่านี้รวมกันได้แก่ เมือง (city) กิฟฟิท (Griffith), เขตพื้นที่ (shire) คาเรทโฮล (Carrathool), ลีตัน (Leeton), นาเรนเดอร์รา (Narrandera) และเมอร์รัมบิดส์ (Murrumbidgee) พื้นที่นี้ยังแบ่งย่อยออกเป็น๒ ส่วน คือ พื้นที่เขตชลประทานเมอร์รัมบิดส์ (Murrumbidgee Irrigation Area, MIA) และ คาเรทโฮล (Carrathool)๑๒.๒.๓ เขตริเวอร์แลนด์ (Riverland district) ของรัฐเซาท์ออสเตรเลียประกอบด้วยเขตพื้นที่เหล่านี้รวมกัน ได้แก่เขตพื้นที่ (county) เฮมเล (Hamley), เขตพื้นที่(hundred) บุคเพอร์มังค์ (Bookpurmong), คาแดล (Cadell), กอร์เดน (Gorden), โฮลเดอร์ (Holder), คาทาเรพโค (Katarapko), โลวีเดย์ (Loveday), มาร์คาเรนคา (Markaranka), มอรูค (Moorook), เมอร์โท (Murtho), พาร์โคลา (Parcoola), พาริงจา (Paringa), โพจิโนค (Pooginook), ไพท (Pyap), สเตาร์ (Stuart), ไวเคอร์รี (Waikerie), อีบา (Eba), ฟิสเซอร์ (Fisher), ฟอสเตอร์ (Forster), เฮ (Hay), เมอร์โค (Murbko), นิดอททิ (Nildottie), เพรเล (Paisley), ริดเล (Ridley), เซอร์เร (Skurray) และ ออนเล (Onley) ในเขตพื้นที่ (shire) มิลดูรา (Mildura) ของรัฐวิกตอเรีย๑๒.๒.๔ เขตชัลเรเซีย (Sunraysia district) ของรัฐวิกตอเรียและรัฐนิวเซาท์เวลส์ประกอบด้วยเขตพื้นที่เหล่านี้รวมกันได้แก่ เขตพื้นที่ (shire) เวนเวอดท์ (Wentworth) และบาเรนดอล (Balranald) ในรัฐนิวเซาท์เวลส์และมิลดูรา (Mildura), สวอนฮิล (Swan Hill), วาโคล (Wakool) และคีเรง (Kerang) และเมือง (city) สวอนฮิล (Swan Hill), มิลดูรา (Mildura) และเขตพื้นที่(borough) คีเรง (Kerang) ในรัฐวิกตอเรีย๑๒.๓การส่งออกผลสตรอเบอรี่สดจากพื้นที่ปลอดแมลงวันผลไม้ไม่มีความจำเป็นต้องกำจัดแมลงวันผลไม้ในผลสตรอเบอรี่สดก่อนส่งออกต้องดำเนินการสำรวจแบบติดตามแมลงวันผลไม้ lesser Queensland fruit fly, Queensland fruit fly และ Mediterranean fruit fly อย่างสม่ำเสมอในพื้นที่ปลอดแมลงวันผลไม้๑๒.๔ DAFF ต้องแจ้งให้กรมวิชาการเกษตรทราบทันทีที่มีการยืนยันว่าพบการแพร่ระบาดของแมลงวันผลไม้lesser Queensland fruit fly, Queensland fruit fly และ Mediterranean fruit fly ในพื้นที่ปลอดแมลงวันผลไม้ DAFF ต้องระงับการให้การรับรองการส่งออกผลสตรอเบอรี่สดที่ไม่ได้กำจัดแมลงวันผลไม้จากพื้นที่ที่พบแมลงวันผลไม้เป็นการชั่วคราวและต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่เหล่านั้นให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๒.๕ DAFF ต้องแจ้งให้กรมวิชาการเกษตรทราบทันทีหากพบแมลงวันผลไม้ชนิดอื่น ๆ ที่มีความสำคัญทางเศรษฐกิจนอกเหนือจากแมลงวันผลไม้ lesser Queensland fruit fly, Queensland fruit fly และ Mediterranean fruit fly ในพื้นที่ปลอดแมลงวันผลไม้ข้อ ๑๓ข้อกำหนดสำหรับการกำจัดศัตรูพืช๑๓.๑กรณีผลสตรอเบอรี่สดที่จะส่งออกมาจากแปลงปลูกนอกพื้นที่ปลอดแมลงวันผลไม้หรือกรณี DAFF ไม่สามารถให้การรับรองพื้นที่ปลอดแมลงวันผลไม้เพราะว่าพื้นที่ที่นำผลสตรอเบอรี่สดมาส่งออกนั้นขาดคุณสมบัติที่จะคงสถานภาพการเป็นพื้นที่ปลอดแมลงวันผลไม้หรือสถานภาพการเป็นพื้นที่ปลอดแมลงวันผลไม้ของพื้นที่นั้นถูกระงับเป็นการชั่วคราวกรณีดังกล่าวเหล่านี้ต้องกำจัดแมลงวันผลไม้ในผลสตรอเบอรี่สดด้วยวิธีกำจัดศัตรูพืชด้านสุขอนามัยพืชวิธีรมด้วยสารรมเมทธิลโบรไมด์ที่อัตรากำหนดดังต่อไปนี้ได้รับการยอมรับว่าเป็นวิธีกำจัดศัตรูพืชด้านสุขอนามัยพืชสำหรับกำจัดแมลงวันผลไม้Mediterranean fruit fly ในผลสตรอเบอรี่สดผลสตรอเบอรี่สดจากรัฐเวสเทิร์นออสเตรเลียต้องกำจัดแมลงวันผลไม้ Mediterranean fruit fly โดยวิธีรมด้วยสารรมเมทธิลโบรไมด์ที่อัตรากำหนดดังต่อไปนี้อุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)สูงกว่า ๑๕ องศาเซลเซียส๔๘๓๑๓.๒ ปริมาณของผลสตรอเบอรี่สดจะต้องไม่เกินร้อยละ ๕๐ ของปริมาตรตู้๑๓.๓ต้องมีใบรับรองการรมเมทธิลโบรไมด์ของผู้ประกอบการที่จดทะเบียนแนบมาพร้อมกับสินค้าทุกครั้งที่มีการนำเข้าข้อ ๑๔ข้อกำหนดสำหรับผู้ประกอบการรมเมทธิลโบรไมด์๑๔.๑ DAFF ต้องดำเนินการจดทะเบียนผู้ประกอบการซึ่งได้แสดงให้DAFF เห็นแล้วว่ามีความสามารถที่จะดำเนินการรมเมทธิลโบรไมด์ได้อย่างมีประสิทธิภาพตามข้อกำหนดของDAFF DAFF ต้องมอบรายชื่อผู้ประกอบการที่ขึ้นทะเบียนแล้วให้กับกรมวิชาการเกษตรและต้องแจ้งให้กรมวิชาการเกษตรทราบทันทีเมื่อมีการแก้ไขเนื่องจากจดทะเบียนผู้ประกอบการเพิ่มเติมการปรับปรุงแก้ไขผู้ประกอบการในปัจจุบันหรือการยกเลิกหรือการพักใช้ทะเบียนเป็นการชั่วคราว๑๔.๒ การจดทะเบียนแต่ละผู้ประกอบการรมเมทธิลโบรไมด์ต้องมีข้อมูลต่างๆ ดังต่อไปนี้ ได้แก่ ชื่อผู้ประกอบการที่จดทะเบียน สถานที่ตั้ง หมายเลขโทรศัพท์โทรสาร และอื่น ๆ ชื่อเจ้าของและผู้จัดการ รัฐที่ผู้ประกอบการดำเนินการรมสินค้าและหมายเลขการขึ้นทะเบียน๑๔.๓กรมวิชาการเกษตรต้องดำเนินการตรวจสอบผู้ประกอบการซึ่งขึ้นทะเบียนทั้งหมดและเฉพาะผู้ประกอบการที่ผ่านการรับรองจากกรมวิชาการเกษตรแล้วเท่านั้นถึงจะสามารถดำเนินการรมเมทธิลโบรไมด์กับผลสตรอเบอรี่สดที่จะส่งออกมายังราชอาณาจักรไทย๑๔.๔กรมวิชาการเกษตรจะติดตามการดำเนินการของผู้ประกอบการที่ได้รับการรับรองกรณีที่กรมวิชาการเกษตรตรวจพบว่าการรมเมทธิลโบรไมด์ไม่มีประสิทธิภาพกรมวิชาการเกษตรจะแจ้งให้ DAFF ทราบทันทีกรมวิชาการเกษตรมีสิทธิระงับการการดำเนินการของผู้ประกอบการนั้นไปจนกว่าจะมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตรข้อ ๑๕ข้อกำหนดสำหรับบรรจุภัณฑ์และฉลาก๑๕.๑ บรรจุภัณฑ์อาจทำด้วยกระดาษลูกฟูกโพลีสไตรีน พลาสติก หรือลังแบบต่าง ๆ ที่ทำจากไม้โดยบรรจุภัณฑ์เหล่านี้ผลิตจากวัสดุที่ใช้แล้วนำกลับมาใช้ใหม่หรือเป็นวัสดุใหม่กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๕.๒ ต้องบรรจุผลสตรอเบอรี่สดในบรรจุภัณฑ์ซึ่งต้องไม่มีการปะปนของดินทราย และชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๕.๓ สำหรับผลสตรอเบอรี่สดส่งออกทางอากาศต้องบรรจุผลสตรอเบอรี่สดให้เป็นไปตามเงื่อนไขข้อหนึ่งข้อใด ดังต่อไปนี้๑๕.๓.๑ต้องบรรจุผลสตรอเบอรี่สดในถุงตาข่ายแล้วถึงนำผลสตรอเบอรี่สดบรรจุในบรรจุภัณฑ์ขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๕.๓.๒ต้องบรรจุผลสตรอเบอรี่สดในบรรจุภัณฑ์เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๕.๓.๓ต้องบรรจุผลสตรอเบอรี่สดในบรรจุภัณฑ์ซึ่งเมื่อมัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่ายหรือพลาสติกถ้าใช้ตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๕.๔ สำหรับผลสตรอเบอรี่สดส่งออกทางน้ำผลสตรอเบอรี่สดซึ่งบรรจุในบรรจุภัณฑ์ขนส่งโดยตู้ขนส่งสินค้าไม่ว่าบรรจุภัณฑ์จะมัดรวมกันหรือมัดรวมกันแล้ววางบนแท่นวางจะได้รับการยกเว้นไม่ต้องปฏิบัติตามข้อกำหนดในข้อ๑๕.๓๑๕.๕ ต้องแสดงข้อมูลที่จำเป็นบนบรรจุภัณฑ์เพื่อให้การตรวจสอบย้อนกลับเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่ Produce of Australia, Name of exporting company, Name of fruit (common name), Packinghouse registration number หรือ Export establishment registration number และ Orchard registration number๑๕.๖กรณีขนส่งผลสตรอเบอรี่สดมายังราชอาณาจักรไทยโดยบรรจุผลสตรอเบอรี่สดในบรรจุภัณฑ์แยกเป็นกล่องโดยไม่ได้มัดรวมกันต้องมีข้อความต่อไปนี้ EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ดีกรณีขนส่งผลสตรอเบอรี่สดมายังราชอาณาจักรไทยโดยบรรจุผลสตรอเบอรี่สดในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๕.๗ ผลสตรอเบอรี่สดที่ส่งไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๑๕ เรื่อง กฎข้อบังคับว่าด้วยวัสดุบรรจุภัณฑ์ไม้ในทางการค้าระหว่างประเทศข้อ ๑๖ การตรวจส่งออก๑๖.๑ ต้องสุ่มตรวจผลสตรอเบอรี่สดก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๑๖.๒ในกรณีตรวจพบศัตรูพืชกักกันที่ระบุไว้ในเอกสารแนบท้ายประกาศนี้ต้องดำเนินการตามมาตรการดังต่อไปนี้๑๖.๒.๑ ถ้าตรวจพบศัตรูพืชกักกันที่มีชีวิตบนผลสตรอเบอรี่สด ได้แก่ แมลงวันผลไม้ต้องปฏิเสธการส่งออกผลสตรอเบอรี่สดทั้งหมดไปยังราชอาณาจักรไทย๑๖.๒.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ผลสตรอเบอรี่สดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้ว๑๖.๓ ต้องดำเนินการกำจัดศัตรูพืชกักกันตามที่ระบุไว้ในข้อ ๑๓ถ้าผลสตรอเบอรี่สดที่จะส่งออกไปราชอาณาจักรไทยไม่ได้มาจากแปลงปลูกในพื้นที่ปลอดแมลงวันผลไม้ข้อ ๑๗การรับรองสุขอนามัยพืช๑๗.๑ ต้องมีใบรับรองสุขอนามัยพืชซึ่งออกให้โดย DAFF กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้ The consignment of strawberry fruit was produced and prepared for export accordance with the conditions for import of strawberry fruit from Australia to Thailand๑๗.๒ พื้นที่ปลอดแมลงวันผลไม้ถ้าผลสตรอเบอรี่สดมาจากพื้นที่ปลอดแมลงวันผลไม้ต้องระบุข้อความเพิ่มเติม ดังต่อไปนี้ The consignment of strawberry fruit was produced (name of defined area) which is a pest free area for lesser Queensland fruit fly, Queensland fruit fly and Mediterranean fruit fly Australia.๑๗.๓ ต้องระบุรายละเอียดการรมเมทธิลโบรไมด์ลงบนใบรับรองสุขอนามัยพืชในส่วนที่เหมาะสมและต้องมีต้นฉบับใบรับรองการรมเมทธิลโบรไมด์แนบมาพร้อมกับใบรับรองสุขอนามัยพืช๑๗.๔ ต้องระบุชื่อสามัญและชื่อวิทยาศาสตร์ของผลสตรอเบอรี่สดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๑๘ การตรวจนำเข้า๑๘.๑ เมื่อผลสตรอเบอรี่สดมาถึงด่านนำเข้าในราชอาณาจักรไทยการตรวจนำเข้าผลสตรอเบอรี่สดจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๘.๒เจ้าหน้าที่จะสุ่มตัวอย่างผลสตรอเบอรี่สดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลสตรอเบอรี่สดไว้จนกว่าจะทราบผลจากห้องปฏิบัติการ๑๘.๓ ถ้ามีผลสตรอเบอรี่สดนำเข้าจำนวนน้อยกว่า ๑,๐๐๐ ผล ต้องสุ่มตรวจผลสตรอเบอรี่สดจำนวน๔๕๐ ผล หรือสุ่มตรวจผลสตรอเบอรี่สดทั้งหมดถ้ามีผลสตรอเบอรี่สดจำนวนเท่ากับหรือมากกว่า ๑,๐๐๐ ผลต้องสุ่มตรวจผลสตรอเบอรี่สดจำนวน ๖๐๐ ผล๑๘.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ระหว่างการสุ่มตรวจผลสตรอเบอรี่สดต้องดำเนินการตามมาตรการ ดังต่อไปนี้๑๘.๔.๑ แมลงวันผลไม้(๑) ถ้าตรวจพบศัตรูพืชกักกันที่มีชีวิต ได้แก่ แมลงวันผลไม้ ผลสตรอเบอรี่สดทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้DAFF ทราบและระงับการนำเข้าโดยทันที(๒) DAFF ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๘.๔.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ผลสตรอเบอรี่สดทั้งหมดจะถูกส่งกลับ ทำลายหรือกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย๑๘.๕ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชบนผลสตรอเบอรี่สดด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าผลสตรอเบอรี่สดจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จข้อ ๑๙การประเมินกระบวนการส่งออก๑๙.๑ การส่งออกผลสตรอเบอรี่สดจากแหล่งปลูกที่ระบุไว้ในข้อ ๘ในเครือรัฐออสเตรเลียไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมด๑๙.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่ามีความจำเป็นอาจส่งเจ้าหน้าที่เดินทางไปประเมินกระบวนการตรวจรับรองส่งออกในเครือรัฐออสเตรเลียก่อนจะตัดสินใจอนุญาตให้นำเข้าผลสตรอเบอรี่สดได้อีกต่อไปโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๒๗ พฤษภาคม พ.ศ. ๒๕๕๖ดำรงค์ จิระสุทัศน์อธิบดีกรมวิชาการเกษตร[เอกสารแนบท้าย]๑. เอกสารแนบท้ายรายชื่อศัตรูพืชกักกันของผลสตรอเบอรี่สดจากเครือรัฐออสเตรเลียแนบท้ายประกาศกรมวิชาการเกษตร เรื่องเงื่อนไขการนำเข้าผลสตรอเบอรี่สดจากเครือรัฐออสเตรเลีย พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๕ มิถุนายน๒๕๕๖อุษมล/ผู้ตรวจ๒๘ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๓ ง/หน้า ๔๕/๒๐ มิถุนายน ๒๕๕๖